Grupul Banca Transilvania contribuie la integrarea financiară  dintre România și Republica Moldova
Banca Transilvania și Victoriabank au anunțat noi beneficii pentru clienții persoane fizice și companii, care vor duce la costuri operaționale mai mici și un acces mai rapid la fonduri, potrivit unui comunicat emis redacției. Transferurile între cele două bănci sunt acum gratuite, indiferent de moneda aleasă - lei, euro, dolari, lire sterline sau franci elvețieni - și indiferent de canalul prin care sunt realizate. Mai mult, clienții care efectuează plăți până la ora 15:00 vor primi sumele în aceeași zi, pentru monedele menționate anterior.